b'\n_START_ARTICLE_\nWendela Hebbe\n_START_SECTION_\nEl\xc3\xa4m\xc3\xa4kerta\n_START_PARAGRAPH_\nWendela Hebbe asui lapsuutensa Norra Sandsj\xc3\xb6ss\xc3\xa4 J\xc3\xb6nk\xc3\xb6pingin l\xc3\xa4\xc3\xa4niss\xc3\xa4. H\xc3\xa4nen is\xc3\xa4ns\xc3\xa4 oli seurakunnan kirkkoherra Samuel \xc3\x85strand (1767\xe2\x80\x931827) ja \xc3\xa4iti t\xc3\xa4m\xc3\xa4n vaimo Maria Lund (1776\xe2\x80\x931847). Hebbe oli vuosina 1832\xe2\x80\x931864 naimisissa juristin ja tilanomistajan Clemens Hebben kanssa, ja heid\xc3\xa4n tytt\xc3\xa4rens\xc3\xa4 on oopperalaulaja Signe Hebbe. Clemens Hebbe kirjoitti poliittisia artikkeleita nimimerkill\xc3\xa4 "Junius".  Kun Clemens Hebbe ajautui taloudellisiin vaikeuksiin ja muutti pois Ruotsista, Wendelasta tuli t\xc3\xa4ysivaltainen, leskeen verrattava. Hebbe kasvatti yksin heid\xc3\xa4n kolme tyt\xc3\xa4rt\xc3\xa4\xc3\xa4n Fannyn, Theclan ja Signen. _NEWLINE_Hebbe muutti 1839 J\xc3\xb6nk\xc3\xb6pingiin, jossa h\xc3\xa4n opetti musiikkia, ja 1841 Tukholmaan Lilla Nygatan 8:aan. H\xc3\xa4n tutustui Lars Johan Hiertaan, joka palkkasi h\xc3\xa4net k\xc3\xa4\xc3\xa4nt\xc3\xa4j\xc3\xa4ksi kustantamoonsa, vaikka h\xc3\xa4n ei ajan my\xc3\xb6t\xc3\xa4 erityisesti pit\xc3\xa4nytk\xc3\xa4\xc3\xa4n k\xc3\xa4\xc3\xa4nt\xc3\xa4misest\xc3\xa4. Hebbe aloitti ty\xc3\xb6t my\xc3\xb6s Hiertan perustamassa Aftonbladetissa, johon h\xc3\xa4n kirjoitti l\xc3\xa4hinn\xc3\xa4 kritiikki\xc3\xa4 teatterista, musiikista ja kirjallisuudesta, mutta teki my\xc3\xb6s yhteiskunnallisia reportaaseja. Wendela Hebbe ja Lars Johan Hierta asuivat yhdess\xc3\xa4 melkein kuin aviopari, vaikka Hebbe oli yh\xc3\xa4 naimisissa miehens\xc3\xa4 kanssa ja Hiertakin oli naimisissa ja monen lapsen is\xc3\xa4  Wendela Hebbe ja Lars Johan Hierta saivat 1852 pojan Edvard Faustman (1852\xe2\x80\x931927), jonka tyt\xc3\xa4r oli Mollie Faustman. Hebbe alkoi samoihin aikoihin kirjoittaa nimimerkeill\xc3\xa4 Liana H ja Vendela H. Ensimm\xc3\xa4isiss\xc3\xa4 romaaneissaan 1841\xe2\x80\x931851 on selvi\xc3\xa4 vaikutteita Carl Jonas Love Almqvistilta, joka oli h\xc3\xa4nen naapurinsa ja kollegansa._NEWLINE_Hebbe oli keskeinen henkil\xc3\xb6 Tukholman silloisissa kirjallisissa seurapiireiss\xc3\xa4, ja h\xc3\xa4nt\xc3\xa4 pidet\xc3\xa4\xc3\xa4n Ruotsin ensimm\xc3\xa4isen\xc3\xa4 naispuolisena toimittajana. 1847\xe2\x80\x931861 h\xc3\xa4n asui pieness\xc3\xa4 kulmahuoneistossa Stora Nygatan 21:ss\xc3\xa4. H\xc3\xa4n piti siell\xc3\xa4 kirjallista salonkia, joka 1840-luvulla oli Tukholman kirjallisen ja taiteilijamaailman kokoontumispaikka ja josta vuosikymmen my\xc3\xb6hemmin tuli taiteilijoiden kokoontumispaikka. H\xc3\xa4nen yst\xc3\xa4v\xc3\xa4piiriins\xc3\xa4 kuuluivat sek\xc3\xa4 Almqvist ett\xc3\xa4 Tegn\xc3\xa9r, joiden kanssa h\xc3\xa4n k\xc3\xa4vi kirjeenvaihtoa. Kun Hierta myi Aftonbladetin 1850-luvulla, Hebbe j\xc3\xa4i pois lehtity\xc3\xb6st\xc3\xa4. Puoli vuotta my\xc3\xb6hemmin syntyi heid\xc3\xa4n poikansa Edvard (Faustman) Etel\xc3\xa4-Ranskassa. Hebbe kirjoitti Djurg\xc3\xa5rdsteaternille puhe- ja laulun\xc3\xa4ytelm\xc3\xa4n Dalkullan 1858. _NEWLINE_Hebbe k\xc3\xa4\xc3\xa4nsi ruotsiksi Den lilla odygdsmakaren (1863), H\xc3\xa4n julkaisi 1870-luvulla kaksi satukirjaa I skogen ja Bland trollen. H\xc3\xa4n s\xc3\xa4velsi kappaleen Det \xc3\xa4r s\xc3\xa5 underliga st\xc3\xa4llen laulu\xc3\xa4\xc3\xa4nelle ja pianolle._NEWLINE_Wendelas V\xc3\xa4nner -yhdistys on pit\xc3\xa4nyt huolta Hebben kes\xc3\xa4paikasta Wendela Hebben talosta S\xc3\xb6dert\xc3\xa4ljess\xc3\xa4, jonka Lars Johan Hierta osti h\xc3\xa4nelle 1863. J\xc3\xb6nk\xc3\xb6pingigiss\xc3\xa4 on vuodesta 1991 ollut Webben mukaan nimetty katu Hebbe.'